Tematínska lesostep

Tematínska lesostep (staršie Tematínske vrchy) je národná prírodná rezervácia v pohorí Považský Inovec v podcelku Nízky Inovec, južne od vrchu Ihelník (462,3 m n. m.), približne 1,5 km západne od zrúcaniny hradu Tematín. Je v správe štátnej ochrany prírody Biele Karpaty. Nachádza sa v katastrálnom území obce Lúka v okrese Nové Mesto nad Váhom v Trenčianskom kraji. Vyhlásená bola v roku 1976 na rozlohe 59,7 ha, s ochranným pásmom 7,6 ha. Rezervácia je od roku 2004 súčasťou územia európskeho významu Tematínske vrchy. Na území rezervácie platí 4. a 5. stupeň ochrany. Predmetom ochrany je: Zachovalý, krajinne významný prírodný prvok s pestrou kvetenou, v ktorej sa striedajú teplo- a suchomilné ponticko-panónske prvky s prvkami západokarpatskými. V porastoch lesostepného charakteru žije značný počet vzácnych ponticko-mediteránskych druhov fauny. Referencie Externé odkazy Tematínska lesostep v Zozname osobitne chránených častí prírody SR Chránené územia, Štátna ochrana prírody Slovenskej republiky